CELEX: 62015CN0588
Language: bg
Date: 2015-11-12 00:00:00
Title: Дело C-588/15 P: Жалба, подадена на 12 ноември 2015 г. от LG Electronics, Inc. срещу решението, постановено от Общия съд (трети състав) на 9 септември 2015 г. по дело T-91/13, LG Electronics, Inc./Европейска комисия

18.1.2016   
            
            
               BG
            
            
               Официален вестник на Европейския съюз
            
            
               C 16/23
            
         Жалба, подадена на 12 ноември 2015 г. от LG Electronics, Inc. срещу решението, постановено от Общия съд (трети състав) на 9 септември 2015 г. по дело T-91/13, LG Electronics, Inc./Европейска комисия
   (Дело C-588/15 P)
   (2016/C 016/29)
   Език на производството: английски
   
      Страни
   
   
      Жалбоподател: LG Electronics, Inc. (представители: G. van Gerven и T. Franchoo, advocaten)
   
      Друга страна в производството: Европейска комисия
   
      Искания на жалбоподателя
   
   Жалбоподателят моли Съда:
   
               —
            
            
               да отмени обжалваното съдебно решение,
            
         
               —
            
            
               да отмени напълно или частично член 1, параграф 1, буква г), член 1, параграф 2, буква ж), член 2, параграф 1, букви г) и д) и член 2, параграф 2, букви г) и д) от Решение C(2012) 8839 на Комисията от 5 декември 2012 г., доколкото се отнасят до жалбоподателя, и/или
            
         
               —
            
            
               да намали размера на глобите, наложени на жалбоподателя с член 2, параграф 1, букви г) и д) и член 2, параграф 2, букви г) и д),
            
         
               —
            
            
               да осъди Комисията да заплати разноските по първоинстанционното производство и производството по обжалване.
            
         
      Основания и основни доводи
   
   Жалбоподателят изтъква четири основания.
   
      Първо основание: Общият съд нарушил правото на защита на жалбоподателя, като потвърдил решението на Комисията LPD да не участва в административното производство като ответник и по-специално да не му се изпраща изложението на възраженията. Като отхвърлил искането на LGE, Общият съд нарушил и принципа на пропорционалност, що се отнася до определянето на задължението на LGE за полагане на грижа.
   
      Второ основание: Общият съд нарушил член 101 ДФЕС и член 23, параграф 2 от Регламент № 1/2003 (1), като приел, че Комисията правилно определила глобата на LGE въз основа на преките продажби в ЕИП посредством изделия, преработени от LGE и Philips, които били различни от LPD предприятия.
   
      Трето основание: при условията на евентуалност, Общият съд нарушил член 101 ДФЕС, член 23, параграф 2 от Регламент № 1/2003 и принципа на личната отговорност, като приел, че Комисията правилно определила глобата на LGE въз основа на преките продажби в ЕИП посредством изделия, преработени от Philips.
   
      Четвърто основание: Общият съд нарушил принципа на равно третиране, като постановил, че Комисията правилно приложила метода, свързан с преките продажби в ЕИП посредством преработени изделия, за LGE, но не и за Samsung SDI.
   
      (1)  Регламент (ЕО) № 1/2003 на Съвета от 16 декември 2002 година относно изпълнението на правилата за конкуренция, предвидени в членове 81 и 82 от Договора (ОВ L 1, стр. 1; Специално издание на български език, 2007 г., глава 8 том 1, стр. 167).